Oficiālais Vēstnesis L 086 , 07/04/2000 Lpp. 0015 - 0019



Komisijas lēmums (2000. gada 27. marts) par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz septiņiem izstrādājumiem Eiropas tehniskajam apstiprinājumam bez pamatnostādnēm (paziņots ar dokumentu Nr. C(2000) 668) (Dokuments attiecas uz EEZ) (2000/273/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu tiesību aktu tuvināšanu attiecībā uz būvizstrādājumiem [1], kura grozīta ar Direktīvu 93/68/EEK [2], un jo īpaši tās 13. panta 4. punktu, tā kā: (1) Lai apliecinātu ražojumu atbilstību, Komisijai no divām procedūrām atbilstīgi Direktīvas 89/106/EEK 13. panta 3. punktam jāizvēlas "vismazāk apgrūtinošā procedūra, kas ir droša". Tas nozīmē, ka jāpieņem lēmums par to, vai attiecīgajam ražojumam ražotāja uzraudzībā īstenota ražošanas kontroles sistēma ir nepieciešams un pietiekams nosacījums atbilstības apstiprināšanai, vai arī, ņemot vērā apsvērumus, kas saistīti ar atbilstību 13. panta 4. punktā minētajiem kritērijiem, ir jāiesaista apstiprināta sertifikācijas iestāde. (2) 13. panta 4. punktā ir noteikts, ka šādi noteiktajai procedūrai jābūt norādītai pilnvarās un tehniskajās specifikācijās; tādēļ vēlams definēt ražojumu vai ražojumu grupas jēdzienu, ko lieto pilnvarojumos un tehniskajās specifikācijās. (3) Abas 13. panta 3. punktā noteiktās procedūras sīki aprakstītas III pielikumā Direktīvai 89/106/EEK. Tāpēc precīzi jānosaka paņēmieni, kā saskaņā ar III pielikumu abas procedūras īstenojamas attiecībā uz katru ražojumu, jo III pielikumā ir norādes uz konkrētām sistēmām, kurām dodama priekšroka. (4) 13. panta 3. punkta a) apakšpunktā minētā procedūra atbilst sistēmām, kuras noteiktas III pielikuma 2. iedaļas ii) punkta pirmajā iespējā bez pastāvīgas uzraudzības un otrajā un trešajā iespējā. Procedūra, kas minēta 13. panta 3. punkta b) apakšpunktā, atbilst sistēmām, kuras noteiktas III pielikuma 2. iedaļas i) punktā un III pielikuma 2. iedaļas ii) punkta pirmajā iespējā ar pastāvīgu uzraudzību. (5) Šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU. 1. pants Ražojumiem, kas noteikti I pielikumā, atbilstība jāapliecina saskaņā ar procedūru, pēc kuras ražotāja atbildībā tiek izveidota ražošanas procesa kontroles sistēma, ar kuru nodrošina ražojuma atbilstību attiecīgajiem tehniskajiem raksturlielumiem. 2. pants Ražojumiem, kas norādīti II pielikumā, atbilstība jāapliecina saskaņā ar procedūru, pēc kuras papildus ražotāja atbildībā izveidotai ražošanas kontroles sistēmai ražošanas procesa vai ražojuma novērtēšanā un uzraudzībā tiek iesaistīta akreditēta sertifikācijas iestāde. 3. pants Atbilstības apliecināšanas procedūru, kas noteikta III pielikumā, norāda pilnvarojumos norādījumiem par Eiropas tehnisko apstiprinājumu. 4. pants Šis lēmums ir adresēts dalībvalstīm. Briselē, 2000. gada 27. martā Komisijas vārdā — Komisijas loceklis Erkki Liikanen [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Vibrāciju un impulsu trokšņa izolācijas komplekti noņemamajām grīdām (EOTA Nr. 05.03/03): Izmantošanas veidiem, kam noteiktas degamības prasības ražojumiem, kuri izgatavoti no AFL [1], BFL [2], CFL [3] klases materiāliem. Vibrāciju un impulsu trokšņa izolācijas komplekti sienām (EOTA Nr. 06.01/09): Izmantošanas veidiem, kam noteiktas degamības prasības ražojumiem, kuri izgatavoti no A [4], B [5], C [6] klases materiāliem. Sienu plātnes no nerūsējošā tērauda (EOTA Nr. 06.04/04) Notekūdeņu sifonu (hidraulisko slēgu) komplekti (EOTA Nr. 07.04/04) [1] Materiāliem, kuru degamība mainās ražošanas procesa laikā. (Parasti ķīmiski pārveidoti materiāli, piemēram, apstrādājot ar antipirēniem, vai gadījumos, kad sastāva izmaiņu dēļ var mainīties to degamība.) [2] Materiāliem, kuru degamība mainās ražošanas procesa laikā. (Parasti ķīmiski pārveidoti materiāli, piemēram, apstrādājot ar antipirēniem, vai gadījumos, kad sastāva izmaiņu dēļ var mainīties to degamība.) [3] Materiāliem, kuru degamība mainās ražošanas procesa laikā. (Parasti ķīmiski pārveidoti materiāli, piemēram, apstrādājot ar antipirēniem, vai gadījumos, kad sastāva izmaiņu dēļ var mainīties to degamība.) [4] Materiāliem, kuru degamība mainās ražošanas procesa laikā. (Parasti ķīmiski pārveidoti materiāli, piemēram, apstrādājot ar antipirēniem, vai gadījumos, kad sastāva izmaiņu dēļ var mainīties to degamība.) [5] Materiāliem, kuru degamība mainās ražošanas procesa laikā. (Parasti ķīmiski pārveidoti materiāli, piemēram, apstrādājot ar antipirēniem, vai gadījumos, kad sastāva izmaiņu dēļ var mainīties to degamība.) [6] Materiāliem, kuru degamība mainās ražošanas procesa laikā. (Parasti ķīmiski pārveidoti materiāli, piemēram, apstrādājot ar antipirēniem, vai gadījumos, kad sastāva izmaiņu dēļ var mainīties to degamība.) -------------------------------------------------- II PIELIKUMS Vibrāciju un impulsu trokšņa izolācijas komplekti noņemamajām grīdām (EOTA Nr. 05.03/03): Izmantošanas veidiem, kam noteiktas degamības prasības ražojumiem, kuri izgatavoti no AFL [1], BFL [2], CFL [3] klases materiāliem. Vibrāciju un impulsu trokšņa izolācijas komplekti sienām (EOTA Nr. 06.01/09): Izmantošanas veidiem, kam noteiktas degamības prasības ražojumiem, kuri izgatavoti no A [4], B [5], C [6] klases materiāliem. U-profila sijas (EOTA Nr. 06.01/01) Ķīmiskā enkura (enkurmasas) komplekti (EOTA Nr. 06.01/11) Poliestera/epoksīdsveķu stiklaplasta enkurmasas komplekti betonam (EOTA Nr. 06.03/03) [1] Materiāliem, kuru degamība mainās ražošanas procesa laikā. (Parasti ķīmiski pārveidoti materiāli, piemēram, apstrādājot ar antipirēniem, vai gadījumos, kad sastāva izmaiņu dēļ var mainīties to degamība.) [2] Materiāliem, kuru degamība mainās ražošanas procesa laikā. (Parasti ķīmiski pārveidoti materiāli, piemēram, apstrādājot ar antipirēniem, vai gadījumos, kad sastāva izmaiņu dēļ var mainīties to degamība.) [3] Materiāliem, kuru degamība mainās ražošanas procesa laikā. (Parasti ķīmiski pārveidoti materiāli, piemēram, apstrādājot ar antipirēniem, vai gadījumos, kad sastāva izmaiņu dēļ var mainīties to degamība.) [4] Materiāliem, kuru degamība mainās ražošanas procesa laikā. (Parasti ķīmiski pārveidoti materiāli, piemēram, apstrādājot ar antipirēniem, vai gadījumos, kad sastāva izmaiņu dēļ var mainīties to degamība.) [5] Materiāliem, kuru degamība mainās ražošanas procesa laikā. (Parasti ķīmiski pārveidoti materiāli, piemēram, apstrādājot ar antipirēniem, vai gadījumos, kad sastāva izmaiņu dēļ var mainīties to degamība.) [6] Materiāliem, kuru degamība mainās ražošanas procesa laikā. (Parasti ķīmiski pārveidoti materiāli, piemēram, apstrādājot ar antipirēniem, vai gadījumos, kad sastāva izmaiņu dēļ var mainīties to degamība.) -------------------------------------------------- III PIELIKUMS ATBILSTĪBAS APLIECINĀŠANA Piezīme: attiecībā uz izstrādājumiem/komplektiem, kuriem paredzēti vairāki izmantošanas veidi, kuri norādīti turpmāk minētajās grupās, akreditētās iestādes uzdevumi, kuri izriet no attiecīgajām atbilstības apstiprināšanas sistēmām, ir kumulatīvi. RAŽOJUMU GRUPA SEPTIŅI IZSTRĀDĀJUMI EIROPAS TEHNISKAJAM APSTIPRINĀJUMAM (1/2) Atbilstības apliecināšanas sistēmas Turpmāk uzskaitītajiem ražojumiem un paredzētajiem lietošanas veidiem EOTA jānosaka šādas atbilstības apliecināšanas sistēmas attiecīgajā Eiropas tehniskajā apstiprinājumā: 1. sistēma: sk. Direktīvas 89/106/EEK III pielikuma 2. iedaļas i) punktu, bez paraugu audita testēšanas. 3. sistēma: sk. Direktīvas 89/106/EEK III pielikuma 2. iedaļas ii) punktu, otro iespēju. 4. sistēma: sk. Direktīvas 89/106/EEK III pielikuma 2. iedaļas ii) punktu, trešo iespēju. Izstrādājums | Paredzētais izmantošanas veids | Līmenis vai klase | Atbilstības apliecināšanas sistēma(-as) | U-profila sijas (EOTA Nr. 06.01/01)Ķīmiskā enkura komplekti (EOTA Nr. 06.01/11) | nostiprināšanai | – | 1 | Poliestera/epoksīdsveķu stiklaplasta enkurmasas komplekti betonam (EOTA Nr. 06.03/03) | būvkonstrukciju remontam | – | 1 | Sienu plātnes no nerūsējošā tērauda (EOTA Nr. 06.04/04) | ķieģeļu sienām | – | 3 | Vibrāciju un impulsu trokšņa izolācijas komplekti noņemamajām grīdām (EOTA Nr. 05.03/03)Vibrāciju un impulsu trokšņa izolācijas komplekti sienām (EOTA Nr. 06.01/09) | izmantošanai iekštelpās | – | 3 | Notekūdeņu sifonu (hidraulisko slēgu) komplekti (EOTA Nr. 07.04/04) | izmantošanai iekštelpās | – | 4 | Sistēmas specifikācijai jābūt tādai, lai to varētu īstenot pat tad, ja kāds efektivitātes rādītājs nav jānosaka tāpēc, ka vismaz vienai dalībvalstij vispār nav regulējuma attiecībā uz šādu rādītāju (sk. Direktīvas 89/106/EEK 2. panta 1. punktu un attiecīgā gadījumā — skaidrojošo dokumentu 1.2.3. noteikumu). Šādos gadījumos, ja ražotājs nevēlas deklarēt šādas ražojumu īpašības, ražotājam nevar pieprasīt veikt to pārbaudi. RAŽOJUMU GRUPA SEPTIŅI IZSTRĀDĀJUMI EIROPAS TEHNISKAJAM APSTIPRINĀJUMAM (2/2) Atbilstības apliecināšanas sistēmas Turpmāk uzskaitītajiem ražojumiem un paredzētajiem lietošanas veidiem EOTA jānosaka šādas atbilstības apliecināšanas sistēmas attiecīgajā Eiropas tehniskajā apstiprinājumā: 1. sistēma: sk. Direktīvas 89/106/EEK III pielikuma 2. iedaļas i) punktu, bez paraugu audita testēšanas. 3. sistēma: sk. Direktīvas 89/106/EEK III pielikuma 2. iedaļas ii) punktu, otro iespēju. 4. sistēma: sk. Direktīvas 89/106/EEK III pielikuma 2. iedaļas ii) punktu, trešo iespēju. Izstrādājums | Paredzētais izmantošanas veids | Līmenis vai klase | Atbilstības apliecināšanas sistēma(-as) | Vibrāciju un impulsu trokšņa izolācijas komplekti noņemamajām grīdām (EOTA Nr. 05.03/03)Vibrāciju un impulsu trokšņa izolācijas komplekti sienām (EOTA Nr. 06.01/09) | izmantošanas veidiem, kam noteiktas degamības prasības | A, B, C AFL, BFL, CFL | 1 | A, B, C AFL, BFL, CFL | 3 | A, D, E, F AFL, DFL, EFL, FFL | 4 | --------------------------------------------------